Ur gwir Amerikan eo Walker, krediñ a ra e galloudegezh e vro ha mont a ra betek lazhañ tud evit lakaat an urzh da ren e Dallas. Ur gwir gow-boy a-vremañ eo da vat, gant e dog Stetson hag e heuzoù Santiag. Heuliet eo gant e geneil, Jimmy Trivette (choariet gant Clarence Gilyard ), bet choarier mell-droad e Baltimore ha bet degemeret e-touez ar Rangers goude ma voe bet rediet da baouez gant e vicher goude un taol fall de zivskoaz. Asambles e echuont alies o devezh e ti C. D. Parker, un ez-ranger (choariet gant Noble Willingham. Echu a reas an heuliadenn gant dimez Corell Walker hag Alex Cahill (choariet gant Sheree J. Wilson), merch Parker ha besprokulorez ar gontelezh.